# V. OLVASÓLECKE

# A birtok megszerzéséről – táblázatok, magyarázatok

Prof. Dr. Jakab Éva

egyetemi tanár

Időigénye: 25 perc

# Alapfogalmak, definíciók

*civilus possessio, civiljogi birtok:* olyan tényleges hatalom a dolog felett, amelyhez joghatások járulnak.

*birlalat (detentio* vagy *naturális possessio*): joghatás nélküli tényleges hatalom a dolog felett, amit modern elnevezéssel bírlalatnak hívunk.

*Önhatalom: önvédelem és önsegély*

*önvédelem*: a sértettet ért jogtalan, közvetlen és másként el nem hárítható támadás rögtöni visszaverése.

*önsegély*: a már bekövetkezett jogsérelem önhatalmú helyrehozása.

*Traditio*: átadás, formátlan birtokátadás, kézből kézbe, testi dolog átadása

*Megállapodás (conventio)*: egybehangzó akaratkijelentés (szerződés: kétoldalú, egybehangzó, jogi hatás előidézésére irányuló, megengedett akaratnyilvánítás)

# Törzsanyag – áttekintés

## Naturalis possessio megszerzése

Tényleges hatalom akkor jön létre, ha a birtok mindkét eleme (animus és corpus) megvalósul.

### A naturalis possessio megszerezhető

### egyoldalúlag, önhatalommal

egyrészta szerző fél jogszerű egyoldalú cselekményével (contrectatio)

a szerző fél jogellenes egyoldalú cselekményével (apprehensio)

kétoldalú cselekménnyel, a dolog korábbi birtokosától, annak közreműködésével (**traditio,** átadás).

# A birtoktraditiónak két eleme van:

a felek megállapodása a dolog tényleges átadására, és

a dolog tényleges átadása (kézből kézbe átadás ingók esetén, longa manu traditio ingatlannál, szimbolikus átadás nagyobb árukészletnél (pincekulcs a pincében lévő hordókra nézve)

## **Quasi traditio** - az átadó mintegy hallgatólagos akarata alapján.

# Civiljogi birtok, azaz a birtokjogok megszerzése

A dolog feletti tényleges hatalom megszerzésével a szerző fél rendszerint megszerzi a birtokjogokat is.

Általában a birtokjogokat csak a tényleges hatalom (detentio) megszerzésével együtt lehet megszerezni. Mégis e szabály alól ismert a jog néhány kivételt:

a) A dolog feletti tényleges hatalmat gyakorló személyből birtokos lesz: a jogképtelen személy jogképessé válik, vagy a forgalomképtelen dolog forgalomképessé lesz.

b) Ha valaki a dolog feletti hatalmat causa detentionis alapján gyakorolja, de utóbb causa-változás következtében szerez civiljogi birtokot rajta.

## Ez a változás lehet **egyoldalú,** illetve **kétoldalú** cselekmény következménye.

Kétoldalúlag:

brevi manu traditio – pl. a letéteményes a nála lévő dolgot megvásárolja, ezzel a detentio-causa helyébe a possessio-causa lép, puszta megállapodás birtokjogot eredményez.

constitutum possessorium – ha valaki úgy lett birtokos, hogy ténylegesen nem lépett a dolog tényleges hatalmába. Úgy szerez civiljogi birtokot, hogy nem volt és nem is lesz naturalis possesiója:.

***Molnár-Jakab, Római jog, 187-189. oldal.***

# Jogesetek

## a klasszikus kori jogtudósok a vadászat birtokjogi alapjairól

Kérdés, hogy a vadállat, amelyet úgy megsebeztek, hogy el lehet fogni, azonnal annak a tulajdonába kerül-e, aki megsebezte. Trebatius úgy véli, hogy azonnal a mienk lesz és mindaddig az is marad, amíg követjük.

*Variációk egy témára:*

Ha azonban feladjuk az üldözést, akkor megszűnik a tulajdonunk lenni, és bárki *occupatio* által megszerezheti.

Ha tehát az alatt az idő alatt, amíg az üldözés tart, más elfogja azzal a szándékkal, hogy anyagi előnyhöz jusson, akkor az lopást követ el terhünkre.

A legtöbben (a jogászok közül) mégis úgy vélik, hogy mindaddig nem lesz tulajdonunkká, amíg el nem fogjuk, hisz sok minden közbejöhet, ami akadályoz bennünket az elfogásban; és ez a helyesebb felfogás.

A birtokszerzés elemeinek kiterjesztő értelmezése a jogtudományban

(D. 43. 16. 18 Papinianus)

Valaki bérbeadta a telkét, majd utána eladta (egy másik személynek) és azt az utasítást adta a vevőnek, hogy vegye át a szabad birtokot. A bérlő viszont megakadályozta a birtokba lépést. Ezek után a vevő a bérlőt erőszakkal elűzte. Kérdés, hogy az *interdictum* *unde vi* indítható-e.

Az a döntés, hogy a bérlő felel az eladónak az interdictumból eredően, mert nincs különbség aközött, hogy őt magát vagy az általa küldött személyt akadályozza a birtokba lépésben.

A birtok ugyanis nem tekinthető addig feladottnak (megszűntnek), amíg a vevőnek átadásra nem került, hisz senkinek sem az a szándéka, hogy a vevő miatt feladja a birtokot, amit az nem szerezhet meg.

A vevő pedig, aki ezek után erőszakot alkalmazott, maga is felel a bérlő felé az *interdictum* alapján. Hisz nem tőle, hanem az eladótól vették el és birtokolják erőszakkal (*vi*) a telket. Kérdés, hogy a vevőt segíteni kellene-e, ha az eladó kívánságára űzte el erőszakkal a bérlőt? Azt válaszoltam, hogy azt nem kell segíteni, aki elvállal egy jogellenes megbízást.

Jelen tananyag a Szegedi Tudományegyetemen készült az Európai Unió támogatásával. Projekt azonosító: EFOP-3.4.3-16-2016-00014

